ai4bharat/Pralekha huggingface dataset:
کامرس اور صنعت کی وزارتہ
دنیا نے ابھی تک شمال مشرق میں پوشیدہ وسیع امکانات کو نہیں دیکھا ہے : جناب پیوش گوئل
بانس ، دستکاری اور شمالی مشرق کی دیگر منفرد مصنوعات کا نہ صرف بھارت کے سیاحوں کے لیے بلکہ دنیا بھر کے سیاحوں کے لیے بھی ایک بڑا بازار ہے : پیوش گوئل
شمال مشرقی خطے کی ترقی اور یہاں کے لوگوں کے بہتر مستقبل کے تئیں وزیراعظم کے گہرے لگاؤ کے سبب سبھی مرکزی وزرا کے لیے یہ لازم ہے کہ وہ یہ دیکھیں کہ شمال مشرق کے لیے مزید کیا کیا جاسکتا ہے : جناب گوئل
جناب پیوش گوئل نے نئی دہلی میں ‘میگھالین ایج ’ اسٹور کا افتتاح کیا
نئی دہلی،10 دسمبر، 2021 / دنیا نے ابھی تک شمال مشرق میں پوشیدہ ترقی کے وسیع امکانات کو نہیں دیکھا ہے۔ یہ بات جناب پیوش گوئل نے نئی دہلی میں ‘میگھالین ایج ’ اسٹور کا افتتاح کرتے ہوئے کہی۔ انہوں نے کہا کہ میگھالیہ کی ملبری سلک کے ساتھ ساتھ شال ، بانس، دستکاری اور شمال مشرق کی دیگر منفرد مصنوعات کے لیے نہ صرف بھارتی سیاحوں بلکہ دنیا بھر کے سیاحوں کا ایک وسیع بازار موجود ہے۔ صنعت و تجارت، صارفین امور ، خوراک اور عوامی نظام تقسیم و ملبوسات کے مرکزی وزیر جناب پیوش گویل نے کہا کہ دنیا آپ کا اسٹیج ہے ۔
وزیراعظم جناب نریندر مودی کی اس بات کا کہ ‘‘بھارت اُس وقت تک ترقی نہیں کر سکتا جب تک شمال مشرق اور بھارت کے مشرقی حصے، بھارت کے مغربی اور جنوبی حصے کی سطح پر نہیں آجاتے’’، کا حوالہ دیتے ہوئے جناب گویل نے کہا کہ ان کے دل میں اور ان کی عہد بستگی میں شمال مشرق کی ترقی اور شمال مشرق کے لوگوں کے بہتر مستقبل کے تئیں ایسا جذبہ ہے کہ ہم سب وزیروں کے لیے یہ ضروری ہے کہ ہم اپنی توجہ اس بات پر مرکوز کریں کہ یہ دیکھا جائے کہ شمال مشرق کے لیے ہم مزید کیا کرسکتے ہیں۔
ملک کی راجدھانی کے قلب میں ریاست کے ایکسکلوسیو پرائم اسٹور ‘‘منی ملسٹ ڈیزائن’’ کی ستائش کرتے ہوئے جناب پیوش گویل نے وزیراعلیٰ جناب کونراڈ سنگما کی ستائش کی کہ انہوں نے یہ اسٹور قائم کیا جو مقامی دستکاروں اور ریاست کے 43 ہزار سے زیادہ بنکروں کو میگھالیہ کی خوشحال ثقافت ، وراثت ، فن اور ایتھنک پروڈکٹس کی نمائش کا ایک وینڈو فراہم کرے گا اور اس اسٹور سے ریاست کی کوٹیج انڈسٹری کو مدد ملے گی۔
جناب گوئل نے کہا کہ میگھالیہ کے ہنرمندوں ، بنکروں اور دستکاروں کے حیرت انگیز کام کو دیکھنے کے بعد میں صرف اتنا کہہ سکتا ہوں کہ جو کچھ ہم دیکھ رہے ہیں وہ سمندر کےایک قطرے کے برابر ہے، انہوں نے کہا کہ امکانات بہت وسیع ہیں۔ آپ کی صلاحتیں جتنا میں دیکھ پا رہا ہوں اس سے کہیں زیادہ ہے۔ آپ نے اپنی جن صلاحیتوں کا مظاہرہ کیا ہے وہ شاندار اور زبردست ہے۔
سی ٹی ایس جنرل بپن راوت کی یاد میں گزشتہ شام لانچ کیے گئے میگھالیہ ایج اسٹور کو حاضرین کے نام وقف کرتے ہوئے جناب گوئل نے کہا کہ وہ ایک حقیقی کرم یوگی اور بھارت کو عظیم بنانے کے تئیں پرعزم تھے۔
مکانات اور شہری غریبی کے خاتمے کی وزارت
پی ایم اے وائی- کے تحت غریب خاندانوں کو پکے مکانات
ہاؤسنگ اور شہری امور کی وزارت  25.06.2015 سے پردھان منتری آواس یوجنا – شہری کو نافذ کر رہی ہے تاکہ ملک بھر کے تمام اہل شہری مستفیدین کو بنیادی سہولیات کے ساتھ پکا مکان فراہم کیا جا سکے۔ اسکیم کے رہنما خطوط کے مطابق اہلیت کی بنیاد پر اسکیم کو چار عمود کے ذریعے نافذ کیا جاتا ہے، یعنی بینیفشری لیڈ کنسٹرکشن ، ایفورڈیبل ہاؤسنگ ان پارٹنرشپ ،ان- سیٹو سلم ری ڈیولپمنٹ  اور کریڈٹ لنکڈ سبسڈی اسکیم  ۔ آج تک، پی ایم اے وائی- کے تحت 118.90 لاکھ مکانات کی منظوری دی گئی ہے۔ منظور شدہ مکانات میں سے 112.22 لاکھ تعمیر کے لیے گراؤنڈ کر دیے گئے ہیں۔ جن میں سے 75.31 لاکھ مکمل ہوچکے ہیں /مستفدین کے حوالے کردیئے گئے ہیں۔ گزشتہ تین سالوں کے دوران 45.43 لاکھ مکانات کی منظوری دی گئی ہے اور 46.04 لاکھ مکانات تعمیر کے لیے گراؤنڈ کیے گئے ہیں جس میں پچھلے سالوں میں منظور کیے گئے 5.92 لاکھ مکانات کی گراؤنڈنگ بھی شامل ہے۔ پچھلے تین سالوں کے دوران، 39.63 لاکھ مکانات مکمل کردیئے گئے ہیں / مستفیدین کو حوالے کردیئے گئے ہیں۔
پی ایم اے وائی-یو اسکیم کو ریاستی/مرکز کے زیر انتظام علاقے کی سطح پر نامزد نوڈل ایجنسیوں کے ذریعے لاگو کیا جا رہا ہے۔ اسکیم کے رہنما خطوط کے مطابق، مختلف متعلقہ فریقوں کی جانب سے اسکیم کو لاگو کرنے میں شکایات / تضادات کو دور کرنے کے لیے ریاستی اور شہر دونوں سطح پر مناسب شکایات کے ازالے کا نظام قائم کیا گیا ہے۔ اس کے علاوہ، فائدہ اٹھانے والوں کے مناسب انتخاب کے لیے، منظوری کے لیے ریاستوں/ مرکز کے زیر انتظام علاقوں میں متعدد سطحوں پر مستفید ہونے والوں کی فہرست کی جانچ پڑتال کی جاتی ہے۔ پی ایم اے وائی اسکیم کے نفاذ کے دوران بے ضابطگیوں / تضادات کی شکایات کو متعلقہ ریاستوں / مرکز کے زیر انتظام ریاستوں کو متعلقہ افراد کے خلاف تادیبی کارروائی سمیت مناسب کارروائی کے لئے بھیج دیا جاتا ہے۔ مزید برآں، مرکزی عوامی شکایات کے ازالے اور نگرانی کا نظام  شہریوں کے لیے دستیاب ہے تاکہ وہ پی ایم اے وائی-یو سمیت خدمات کی فراہمی سے متعلق کسی بھی موضوع پر عوامی حکام تک اپنی شکایات درج کر سکیں۔
یہ معلومات ہاؤسنگ اور شہری امور کے وزیر مملکت جناب کوشل کشور نے آج راجیہ سبھا میں ایک تحریری جواب میں دیں۔
نوجوانوں کے امور اور کھیل کود کی وزارت
وزیر داخلہ جناب امت شاہ کل احمد آباد میں 36ویں نیشنل گیمز کے ترانے اور میسکوٹ کا آغاز کریں گے
گجرات کے وزیر اعلیٰ جناب بھوپیندر پٹیل اور مرکزی وزیر جناب انوراگ ٹھاکر اس شاندار تعارفی تقریب میں شرکت کریں گے
چھتیس ویں نیشنل گیمز کی تعارفی تقریب اتوار کی شام احمد آباد کے ایکا ایرینا ٹرانس اسٹیڈیا میں ممتاز معززین کی موجودگی میں منعقد ہوگی۔ مرکزی وزیر داخلہ جناب امت شاہ، گجرات کے وزیر اعلی بھوپیندر پٹیل اور نوجوانوں کے امور اور کھیل کود کے مرکزی وزیر انوراگ ٹھاکر کے ساتھ اس میگا ایونٹ میں شرکت کریں گے۔ اس شاندار تقریب میں ریاست بھر سے 9000 سے زیادہ معزز مہمانوں کی شرکت متوقع ہے۔
اس تعارفی تقریب میں گیمز اور میسکوٹ کی نقاب کشائی کے ساتھ ساتھا کسٹم کیوریٹڈ ویب سائٹ اور موبائل ایپلیکیشن کا لانچ کی جائے گی، جو ملک میں کھیلوں کے سب سے بڑےپروگرام کا آغاز ہوگا۔
گجرات کے وزیر اعلیٰ بھوپیندرا پٹیل نے کہا ’’ہمیں نیشنل گیمز کی میزبانی کرنے پر خوشی اور فخر ہے۔ انہوں نے مزید کہا ’’ہم ہندوستان کے ٹاپ ایتھلیٹ اور عہدیداروں کا بے صبری سے انتظار کر رہے ہیں اور اس کو اب تک کا بہترین گیمز بنانے میں کوئی کسر نہیں چھوڑ رہے ہیں‘‘۔
جو دیگر معززین موجود ہوں گے ان میں گجرات کے کھیل کود، نوجوانوں اور ثقافتی سرگرمیوں کے وزیر ہرش سنگھوی، احمد آباد کے میئر کریت کمار جے پرمار، انڈین اولمپک ایسوسی ایشن کے قائم مقام صدر انیل کھنہ، نوجوانوں کے امور اور کھیل کود کی مرکزی وزارت کی سکریٹری محترمہ سجاتا چترویدی، آئی اے ایس شامل ہیں۔
چھتیس ویں نیشنل گیمز، جس کی تھیم سیلی بریٹنگ یونٹی تھرو اسپورٹس ہے، سات سال کے وقفے کے بعد 29 ستمبر سے 12 اکتوبر تک منعقد کئے جائیں گے۔
ریاست کے چھ شہر – احمد آباد، گاندھی نگر، سورت، وڈودرا، راجکوٹ اور بھاؤ نگر – میزبانی کریں گے۔ نئی دہلی اضافی طور پر ٹریک سائیکلنگ ایونٹ کی میزبانی کرے گا۔
اٹھائیس ریاستوں اور آٹھ مرکز کے زیر انتظام خطوں سے اندازاً 7000 ایتھلیٹس کے 36 ڈسپلنس میں شرکت کرنے کی توقع ہے جن میں روایتی اولمپک کھیل بھی شامل ہیں۔ ملکھمب اور یوگ آسن جیسے دیسی کھیل بھی پہلی بار نیشنل گیمز میں شامل ہوں گے۔
اس سے پہلے گیمز 2015 میں کیرالہ میں منعقد ہوئے تھے۔
۔۔۔۔۔۔۔۔۔۔۔
ش ح۔ا گ۔ن ا۔
U-9848
(Visitor Counter : 86
وزیراعظم کا دفتر
جی 7 سربراہ کانفرنس کے ورکنگ سیشن 7 میں وزیر اعظم کے افتتاحی بیان کا متن
عالی جناب ،
آج ہم تاریخ کے ایک اہم موڑ پر کھڑے ہیں۔ بہت سے بحرانوں سے دوچار دنیا میں موسمیاتی تبدیلی، ماحولیاتی تحفظ اور توانائی کی حفاظت آج کے دور کے سب سے بڑے چیلنجز ہیں۔ان بڑے چیلنجوں کا سامنا کرنے میں ایک رکاوٹ یہ ہے کہ ہم موسمیاتی تبدیلی کو صرف توانائی کے نقطہ نظر سے دیکھتے ہیں۔ ہمیں اپنی بحث کا دائرہ بڑھانا چاہیے۔
بھارتی تہذیب میں زمین کو ماں کا درجہ دیا گیا ہے۔ اور ان تمام چیلنجز کو حل کرنے کے لیے ہمیں زمین کی پکار کو سننا ہوگا۔ آپ کو اس کے مطابق اپنے رویے کو تبدیل کرنا ہوگا۔ اس جذبے میں، بھارت نے پوری دنیا کے لیے مشن لائیف ای، انٹرنیشنل سولر الائنس، کوئلیشن فار ڈیزاسٹر ریسیلینٹ انفراسٹرکچر، مشن ہائیڈروجن، بائیو فیول الائنس، بگ کیٹ الائنس جیسے ادارہ جاتی طریقہ کار تیار کیے ہیں۔ آج بھارت کے کسان ’’فی قطرہ زیادہ فصل‘‘ کے مشن پر عمل کرتے ہوئے پانی کی ایک ایک بوند کو بچا کر ترقی کی راہ پر گامزن ہیں۔ ہم 2070 تک نیٹ زیرو کے اپنے ہدف کی طرف تیزی سے آگے بڑھ رہے ہیں۔
ہمارے وسیع ریلوے نیٹ ورک نے 2030 تک نیٹ زیرو تک پہنچنے کا فیصلہ کیا ہے۔ اس وقت بھارت میں قابل تجدید توانائی کی نصب صلاحیت تقریباً جی ڈبلیو 175 ہے۔ 2030 تک یہ 500 گیگاواٹ تک پہنچ جائے گی۔ ہم اپنی تمام کوششوں کو زمین کے تئیں اپنی ذمہ داری سمجھتے ہیں۔ یہ احساس ہماری ترقی کی بنیاد ہے اور ہمارے ترقی کے سفر کے اہم مقاصد میں مضمر ہے۔ ماحولیاتی وعدے بھارت کی ترقی کے سفر میں رکاوٹ نہیں بلکہ ایک محرک ہیں۔
عالی جناب ،
موسمیاتی کارروائی کی سمت آگے بڑھتے ہوئے، ہمیں گرین اور کلین ٹیکنالوجی سپلائی چینز کو لچکدار بنانا ہے۔ اگر ہم ضرورت مند ممالک کو ٹیکنالوجی کی منتقلی اور سستی فنانسنگ فراہم نہیں کریں گے تو پھر ہماری بحث صرف بحث ہی رہ جائیں گی۔ زمین پر کوئی تبدیلی نہیں آئے گی۔
میں فخر سے کہتا ہوں کہ بھارت کے لوگ ماحولیات کے تئیں باشعور ہیں اور اپنی ذمہ داریوں کو سمجھتے ہیں۔ ذمہ داری کا یہ احساس ہماری رگوں میں صدیوں سے دوڑ رہا ہے، بھارت سب کے ساتھ مل کر اپنا تعاون دینے کے لیے پوری طرح تیار ہے۔
شکریہ
۔۔۔۔---
ش ح۔ا س۔ ت ح ۔
U–5341
(
خواتین اور بچوں کی ترقیات کی وزارت
گلیوں میں/سڑکوں پر رہنے والے بچوں کا تحفظ
نئی دہلی،25مارچ 2021/وزارت ،جے جے ایکٹ کے تحت تصور کئے گئے سڑک پر رہنے والے بچوں سمیت مشکل حالات میں زندگی گذارنے والے بچوں کی دیکھ بھال اور حمایت کرنے کے لئے ایک امبریلا پروگرام بچوں کے فروغ کی مربوط خدمات  اسکیموں کے تحت مرکز کے زیر سرپرست ایک اسکیم چلا رہی ہے جس کا نام بچوں کی تحفظ خدمات  اسکیم ہے۔
جووینئل جسٹس بچوں کی دیکھ بھال اور تحفظ) ایکٹ 2015  کے سیکشن 2   کے مطابق ، ایک بچہ جو اس وقت مستقل طور پر مزدوری قوانین کی خلاف ورزی میں کام کرتا ہے یا بھیک مانگتا ہوا پایا جاتا ہے ، یا سڑک پر رہائش پذیرہے ، دوسروں کے ساتھ ، "نگہداشت اور حفاظت کا محتاج بچہ" کے طور پر شامل ہے۔ اس اسکیم کے تحت ادارہ جاتی دیکھ بھال , بحالی اقدام کے طور پر ، چلڈرن کیئر اداروں  کے ذریعے فراہم کی جاتی ہے۔ سی سی آئی میں ہونے والے پروگراموں اور سرگرمیوں میں عمر کے مطابق مناسب تعلیم ، پیشہ ورانہ تربیت تک رسائی ، تفریح ، صحت کی دیکھ بھال ، مشاورت وغیرہ شامل ہیں۔ اس ایکٹ کے نفاذ اور اسکیم پر عمل درآمد کی بنیادی ذمہ داری ریاست / مرکز کے زیر انتظام علاقوں پر عائد ہوتی ہے۔
اسکیم کے رہنما خطوط کے مطابق ، مشکل حالات میں بچوں کی دیکھ بھال اور حفاظت کے لئے وبائی امراض کے دوران اسکیم کے تحت معقول مدد فراہم کی گئی تھی۔ مذکورہ مدت کے دوران ، ضروری مشورے اور اس سے نمٹنے کی حکمت عملی کو بھی ریاست مرکز کے زیر انتظام علاقوں کے ساتھ اشتراک میں کیا گیا۔
بچوں کے حقوق کے تحفظ کے قومی کمیشن نے کووڈ-19 کی روشنی میں تارکین وطن کے اہل خانہ کے ساستھ جینے والے اور سڑکوں پر رہنے والے بچوں کے ساتھ منتقل ہونے والے بچوں کی دیکھ بھال اور ان کے تحفظ سے متعلق ایڈوائزری جاری کی ہے۔
یہ معلومات مرکزی وزیر برائے خواتین اور بچوں کی ترقی ، محترمہ اسمرتی زوبن ایرانی نے ، آج راجیہ سبھا میں پوچھے گئے ایک سوال کے تحریری جواب میں دی۔
ش ح۔ ش ت۔ج
Uno-3060
(Visitor Counter : 70
بہت چھوٹی، چھوٹی اور درمیانی صنعتوں کی وزارت
حکومت ایم ایس ایم ای کے مجموعی فروغ اورخودانحصاری کے اہداف کو حاصل کرنے کے لیے پرعزم ہے: جناب نارائن رانے
ایم ایس ایم ای کے مرکزی وزیر جناب نارائن رانے نے کہا ہے کہ وزیر اعظم جناب نریندر مودی کی اہل قیادت میں ایم ایس ایم ای کی وزارت ایم ایس ایم ای کے مجموعی فروغ اور خود انحصاری کے اہداف کو حاصل کرنے کے لیے پرعزم ہے۔ بین الاقوامی ایم ایس ایم ای کے دن کے موقع پر اپنے پیغام میں، انہوں نے کہا کہ کووڈ-19 وبا اور اس کے بعد یوکرین کی جنگ سے پیدا ہونے والے منفی حالات سے ابھرتے ہوئے، ایم ایس ایم ای شعبے نے نہ صرف اپنے کاروباری آپریشنز کو ڈیجیٹائز کیا بلکہ اپنے پروڈکشن کی لاگت میں بھی کمی کی اور درآمد ات کو کم کرنے والے ضروری پروڈکٹ کا گھریلو سطح پر پروڈکشن کرکے ایک نئی روایت کا آغاز کیا اور سرکار کی مختلف اسکیموں کی مدد سے ان پروڈکٹس کی برآمدات شروع کی۔ انہوں نے کہا کہ اس دوران، ایم ایس ایم ایز نے وسیع مارکیٹ تک پہنچنے کے لیے اپنی آن لائن خدمات پر توجہ مرکوز کی، اس طرح وہ ناموافق حالات کو دور کرنے میں کامیاب ہوئے۔
جناب رانے نے کہا کہ ایم ایس ایم ایز بھارتی معیشت اور مسلسل عالمی ترقی کی ریڑھ ہے۔ ایم ایس ایم ای مقامی کمیونٹیز کو ذریعہ معاش کے موقع فراہم کرنے میں تعاون دے رہی ہیں۔ ان اہداف کو حاصل کرنے اور اختراع کی حوصلہ افزائی کرنے کے لیے، ہر سال 27 جون کو اقوام متحدہ کے زیراہتمام ’’ ایم ایس ایم ای کا بین الاقوامی دن" منایا جاتا ہے۔
جناب رانے نے کہا کہ اس سال ایم ایس ایم ای دن کا موضوع ہے "لچیلاپن اور تعمیر نو: پائیدار ترقی کے لیے ایم ایس ایم ایز"۔ ایم ایس ایم ای کا عالمی دن حکومتوں کو ایک کاروباری ماحول برقرار رکھنے کی یاد دلاتا ہے جس میں چھوٹی دیہی، کاٹیج اور روایتی صنعتوں کو بھی پھلنے پھولنے کا موقع ملتا ہے۔
جناب رانے نے ان تمام ایم ایس ایم ایز کو دلی مبارکباد اور نیک خواہشات پیش کیں جو ہر شہری کی زندگی کا اٹوٹ حصہ بن گئی ہیں۔
وزارت خزانہ
مئی 2018 میں جی ایس ٹی سے جمع شدہ محصول
نئی دہلی۔01؍جون۔مئی 2018 میں جمع مجموعی جی ایس ٹی محصول 94,016 کروڑ ہے جس میں سے 15,866 کروڑ سی جی ایس ٹی ہے ، ایس جی ایس ٹی 21,691 کروڑ آئی جی ایس ٹی 49,120 کروڑ ہے  اور محصول 7,339 کروڑ ہے  ۔ اپریل مہینے سے 21 مئی 2018 تک فائل کردہ جی ایس ٹی آر 3 بی ریٹرنز کی کل تعداد 62.47 لاکھ ہے۔
مئی2018 میں سیٹلمنٹ کے بعد مرکزی حکومت اور ریاستی حکومتوں کو حاصل ہونے والے مجموعی محصول سی جی ایس ٹی سے 28,797 کروڑ اور ایس جی ایس ٹی سے 34,020 کروڑ ہے۔
حالانکہ موجودہ مہینے میں جمع ہونے والا محصول پچھلے مہینے کے محصول کے مقابلے میں کم ہے، لیکن اب بھی مئی کے مہینے میں مجموعی جمع محصول  گزشتہ مالی سال کے جی ایس ٹی کلیکشن کے ماہانہ اوسط  کے مقابلے میں زیادہ ہے۔ اختتام سال کی وجہ سے اپریل میں محصول کے اعداد وشمار زیادہ تھے۔
29 مئی 2018 کو 6696 کروڑ روپئے مارچ 2018 کے لئے جی ایس ٹی معاوضے کے طور پر ریاستوں کو جاری کیے گئے ہیں۔ چنانچہ مالی سال 18-2017  کے لئے ریاستوں کو کُل جی ایس ٹی معاوضہ 47844 کروڑ روپئے جاری کیے گئے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ن ا ۔ع ن
U-2882
(Visitor Counter : 60
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک94.70 کروڑ ٹیکے لگائے جاچکے ہیں
گزشتہ 24 گھنٹے میں 18,166 نئے معاملے سامنے آئے ہیں؛ جو 214 دنوں میں سب سے کم ہیں
زیر علاج مریض مجموعی معاملوں کے ایک فیصد سے کم ہیں، فی الحال زیر علاج مریضوں کی شرح0.67 فیصد ہے، جو مارچ 2020 کےبعد سے سب سے کم ہیں
سردست بھارت میں زیر علاج مریضوں کی تعداد 2,30,971ہے، جو 208 دنوں میں سب سے کم ہیں
شفایابی کی شرح فی الحال97.99 فیصد ہے؛ اور یہ مارچ 2020کے بعد سب سے زیادہ ہے
گذشتہ 24 گھنٹوں کے دوران23,624مریض شفا یاب ہوئے ہیں،جس سے شفایاب ہونے والوں کی تعداد بڑھ کر3,32,71,915 ہوگئی ہے
متاثرہ مریضوں کی ہفتہ واری شرح ہے جو گذشتہ107 دنوں سے 3 فیصد سےکم ہے
متاثرہ مریضوں کی یومیہ شرح  ہے، جو پچھلے 41 دنوں سے 3 فیصد کم ہے
مجموعی طور پر اب تک 58.25کروڑ ٹیسٹ کئے جاچکے ہیں
صحت اور خاندانی بہبود کی وزارت
بھارت میں کووڈ-19 ویکسین کی مجموعی طورپر 75 کروڑسے زیادہ ٹیکے لگائے جاچکے ہیں
سردست صحتیابی کی شرح 97.58 فیصد ہے
پچھلے 24 گھنٹوںمیں 25,404 نئے معاملے در ج کئے گئے
ہندوستان میں زیر علاج مریضوں کی تعداد  ہے ، جوکُل معاملوں کا 1.09 فیصد ہے
ہفتہ وار جانچ کے بعد متاثرہ افراد کی شرح فیصد ہے ، جو گزشتہ 81 دنوں میں 3فیصد سے بھی کم ہے
نئی دہلی 14 ستمبر2021: گزشتہ 24 گھنٹوں میں 78,66,950 کووڈ ٹیکے لگائے جانے کے ساتھ ہی ملک میں مجموعی طور پر کووڈ -19 کے 75.22 کروڑ سے زیادہ یعنی  ٹیکے لگائے جاچکے ہیں اور یہ ٹیکے آج صبح سات بجے تک لگائے گئے ہیں۔عبوری رپورٹ کے مطابق 76,12,687 سیشن کے دوران یہ ٹیکے لگائے گئے ہیں۔
آج صبح سات بجے تک عبوری رپورٹ کے مطابق مجموعی طورپر جو ٹیکے لگائے گئے ، ان کی تعداد مندرجہ ذیل ہے:
|
|
حفظان صحت کے کارکنان
|
|
پہلا ٹیکہ
|
|
1,03,64,718
|
|
دوسرا ٹیکہ
|
|
86,13,207
|
|
پیش پیش رہنے والے صحت کارکنان
|
|
پہلا ٹیکہ
|
|
1,83,38,867
|
|
دوسرا ٹیکہ
|
|
1,41,07,030
|
|
18 سے 44سال تک کی عمر کے افراد
|
|
پہلا ٹیکہ
|
|
30,32,52,342
|
|
دوسرا ٹیکہ
|
|
4,54,19,375
|
|
45 سے 59سال تک کی عمر کے افراد
|
|
پہلا ٹیکہ
|
|
14,47,82,266
|
|
دوسرا ٹیکہ
|
|
6,38,06,413
|
|
60 سال سے زیادہ عمر کے افراد
|
|
پہلا ٹیکہ
|
|
9,37,73,048
|
|
دوسرا ٹیکہ
|
|
4,97,81,058
|
|
میزان
|
|
75,22,38,324
مرکزی حکومت پورے ملک میں کووڈ -19 کی ٹیکہ کاری کے دائرے کو بڑھانے اور اس کی رفتار تیز کرنے کے تئیں عہدبستہ ہے۔
پچھلے 24 گھنٹوں میں 37,127 مریضوں کی صحتیابی میں اضافہ ہوا اس طرح عالمی وبا کے شروع ہونے کے بعد سے صحتیاب ہونےو الے مریضوں کی کُل تعداد 3,24,84,159 ہوگئی ہے۔ اس کے نتیجے میں بھارت میں صحتیابی کی شرح 97.58 فیصدتک پہنچ گئی ہے۔
مرکز ،ریاستوں اور مرکز کے زیر انتظام علاقوں کی جانب سے ٹھوس اور مشترکہ کوششوں کی وجہ سے یومیہ نئے کیسوں میں 50,000 سے بھی کم کا رجحان جاری ہے ، جو کہ لگاتار 79ویں دن سے جاری ہے۔
گزشتہ 24 گھنٹوںمیں 25,404 نئے کیس درج کئے گئے۔
سردست زیر علاج مریضوں کی تعداد 3,62,207 ہے جبکہ سردست ملک کے کُل متاثرہ معاملوں میں سے
زیرعلاج مریضوں کی تعداد 1.09 فیصد ہے ۔
ملک بھر میں جانچ کی صلاحیت میں لگاتار اضافہ کیا جارہا ہے ۔ پچھلے 24 گھنٹوں میں 14,30,891 نمونوں کے جانچ کی گئی ۔ بھارت میں ابھی تک 54.44 کروڑ یعنی  نمونوں کی جانچ کی جاچکی ہے۔
ملک بھر میں جانچ کی صلاحیت میں خاطر خواہ اضافہ کیا گیا ہے۔ گزشتہ 81 دنوں میں جانچ کے بعد متاثرہ افراد کی شرح 2.07 فیصد ہفتہ وار پر ہے ، جو 3 فیصد سے بھی کم ہے ۔ یومیہ متاثرہ افراد کی شرح 1.78 فیصد ہے۔ گزشتہ 15دن سے متاثرہ افراد کی شرح 3 فیصد سے بھی کم ہے اور لگاتار 98دن سے یہ شرح 5فیصد سے کم ہے ۔
صحت اور خاندانی بہبود کی وزارت
بھارت کی کُل کووڈ-19ویکسینیشن نے 46کروڑ کے اعدادو شمار کو پار کیا
پچھلے 24گھنٹوں میں تقریباً 53لاکھ سے زیادہ ویکسین کی خوراک دی گئی
بازیابی کی شرح 97.37فیصد ہوئی
پچھلے 24گھنٹوں کے دوران روزانہ 41،649نئے معاملے درج کئےگئے
بھارت میں حال میں کُل معاملوں میں فعال معاملوں  کی حصہ داری 1.29 فیصد ہے
مسلسل 54دنوں سے روزانہ پازیٹوٹی شرح  5فیصد سے کم پر برقرار ہے
بھارت میں کووڈ-19ویکسینیشن کے اعدادو شمار کل 46کروڑ کی اہم سطح کو پار کر گئے ہیں۔ آج صبح آٹھ بجے تک کی آخری رپورٹ کے مطابق 5494423 سیشنز کے ذریعہ سے ویکسین کی کُل 46،15،18،479 خوراک دے دی گئی ہیں۔پچھلے 24گھنٹوں کے دوران ٹیکوں کی 52،99،036ڈوز لگائی گئی ہیں۔
ان میں شامل ہیں :
|
|
ایچ سی ڈبلیو
|
|
پہلی خوراک
|
|
1,03,02,313
|
|
دوسری خوراک
|
|
78,22,150
|
|
ایف ایل ڈبلیو
|
|
پہلی خوراک
|
|
1,79,32,882
|
|
دوسری خوراک
|
|
1,12,50,974
|
|
عمر کا زمرہ 44-18 سال
|
|
پہلی خوراک
|
|
15,22,17,587
|
|
دوسری خوراک
|
|
80,61,768
|
|
عمر کا زمرہ 59-45 سال
|
|
پہلی خوراک
|
|
10,44,37,699
|
|
دوسری خوراک
|
|
3,84,29,220
|
|
60 سال سے زیادہ
|
|
پہلی خوراک
|
|
7,49,29,832
|
|
دوسری خوراک
|
|
3,61,34,054
|
|
کُل
|
|
46,15,18,479
|
||
||
||
|
کووڈ-19 ویکسین کی وسیع فراہمی سے منسلک نیا مرحلہ 21جون،2021 سے شروع ہوا ہے۔مرکزی حکومت ملک بھر میں کووڈ-19 کی ویکسینیشن کی رفتار اور اس کا دائرہ بڑھانے کےلئے پرعزم ہے۔
وبا کے آغاز سے ابھی تک انفیکشن سے متاثر لوگوں میں 30781263لوگ پہلے ہی کووڈ-19سے ٹھیک ہوچکے ہیں اور پچھلے 24گھنٹوں کے دوران 37291 ٹھیک ہوگئے۔اس طرح ٹھیک ہونے والوں کی شرح 97.37 فیصد کی سطح پر ہے۔
پچھلے 24گھنٹوں کے دوران بھارت میں روزانہ نئے معاملے 41649سامنے آئے۔
مسلسل 34دنوں سے روزانہ نئے معاملے 50ہزار کی سطح سے نیچے برقرار ہیں۔ یہ مرکز اور ریاستوں/مرکز کے زیر انتظام علاقوں کے ذریعہ کئے گئے مسلسل اور تعاون سے بھری کوششوں کا نتیجہ ہے۔
بھارت کے زیر علاج معاملے 408920 کی سطح پر برقرار ہیں اور اب ملک کے کل پازیٹو معاملوں میں زیر علاج معاملوں کی حصہ داری 1029 فیصد ہے۔
ملک بھر میں ٹیسٹنگ کی صلاحیت میں بہترین اضافے کے ساتھ ،پچھلے 24گھنٹوں کے دوران ملک میں کُل 1776315 ٹیسٹ کرائے گئے۔ بھارت میں ابھی تک کُل 46.64 کروڑ ٹیسٹ ہوچکے ہیں۔
جہاں ایک طرف ملک میں ٹیسٹ صلاحیت میں اضافہ ہوا ہے ،وہیں حال میں ہفتہ وار پازیٹوٹی کی شرح 2.42 فیصد کی سطح پر ہے،جبکہ آج روزانہ پازیٹوٹی کی شرح 2.34 فیصد رہی۔مسلسل 54دنوں سے روزانہ پازیٹوٹی کی شرح پانچ فیصد سےکم برقرار ہے۔
ش ح ۔ا م۔رب۔
U:7277
(Visitor Counter : 178
زراعت اور کاشتکاروں کی فلاح و بہبود کی وزارت
دالوں کی پیداوار
زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں بتایا کہ گزشتہ تین برسوں کے دوران اور 23-2022 میں دالوں کی پیداوار  درج ذیل ہے:
|
|
سال
|
|
پیداوار
|
|
2019-20
|
|
230.25
|
|
2020-21
|
|
254.63
|
|
2021-22
|
|
273.02
|
|
2022-23|
|
275.04تیسرے پیشگی تخمینے کے مطابق
زراعت اور کسانوں کی فلاح و بہبود کا محکمہ 28 ریاستوں اور 2 مرکز کے زیر انتظام علاقوں یعنی جموں کشمیر اور لداخ کے تمام اضلاع میں رقبہ کی توسیع اور پیداواری صلاحیت میں اضافہ کے ذریعے پیداوار بڑھانے کے مقاصد کے ساتھ نیشنل فوڈ سیکورٹی مشن  - دالوں کو نافذ کر رہا ہے۔ این ایف ایس ایم-پلسیز کے تحت، ریاستوں/مرکز کے زیر انتظام علاقوں کے ذریعے کسانوں کو مشق کے بہتر پیکیج پر کلسٹر نمائش، فصل کے نظام پر نمائش ،ایچ وائی ویز/ہائرڈس کی بیج کی پیداوار اور تقسیم، بہتر زرعی مشینری/وسائل کے تحفظ کی مشینری/آلات، پانی کے استعمال کے موثر آلات، پودوں کے تحفظ کے اقدامات، غذائیت کے انتظام/مٹی سے متعلق سازوسامان، پروسیسنگ اور فصل کے بعد کے آلات، فصل کے نظام پر مبنی تربیت وغیرہ جیسی دخل اندازیوں کے لیے مدد فراہم کی جاتی ہے۔ نئی قسم کی دالوں کے بیج منیکٹس کی تقسیم، معیاری بیج کی پیداوار، کرشی وگیان کیندروں کے ذریعے تکنیکی مظاہرہ جیسے اقدامات دالوں کی پیداوار اور پیداواری صلاحیت کو بڑھانے کے لیے این ایف ایس ایم کے تحت بھی شامل کیا گیا ہے۔ مزید یہ کہ دالوں کے معیاری بیج کی دستیابی کو بڑھانے کے لیے 17-2016سے این ایف ایس ایم کے تحت دالوں سےمتعلق 150 سیڈ ہب قائم کیے گئے ہیں۔ ان سیڈ ہب مراکز نے تب سے اب تک مجموعی طور پر 1 لاکھ کوئنٹل سے زیادہ دالوں کا معیاری بیج تیار کیا ہے۔
ملک میں دالوں کی فصلوں کی پیداواری صلاحیت کو بڑھانے کے لیے،آئی سی اے آر ان فصلوں پر بنیادی اور اسٹریٹجک تحقیق کر رہا ہے اور ریاستی زرعی یونیورسٹیوں کے ساتھ مل کر محل وقوع کے لحاظ سے زیادہ پیداوار دینے والی اقسام اور مماثل پیداواری پیکج تیار کرنے کے لیے عملی تحقیق کر رہا ہے۔ 2014سے2023 کے دوران، ملک میں تجارتی کاشت کے لیے دالوں کی 343 زیادہ پیداوار دینے والی اقسام/ہائبرڈ کو نوٹیفائی کیا گیا ہے۔ گزشتہ پانچ سالوں  کے دوران مجموعی طور پر تقریباً 86015 کوئنٹل دالوں کی فصل کا بریڈر بیج تقریباً 68499 کوئنٹل کی کل مانگ کے مقابلے میں تیار کیا گیا ہے اور کسانوں کے لیے دالوں کے تصدیق شدہ بیج میں تبدیل کرنے کے لیے مختلف سرکاری/نجی بیج ایجنسیوں کو فراہم کیے گئے۔
کسانوں کو منافع بخش قیمتوں کو یقینی بنانے کے لیے، حکومت ایک اہم اسکیم پی ایم-آشا کو لاگو کرتی ہے جس میں پرائس سپورٹ اسکیم ، قیمت میں کمی کی ادائیگی اسکیم  اور پرائیویٹ پروکیورمنٹ اسٹاکسٹ اسکیم  شامل ہیں تاکہ کسانوں کو ان کی نوٹیفائی تیل کے بیجوں، دالوں اور کھوپرے کی پیداوار کے لیے کم از کم امدادی قیمت  کو یقینی بنایا جاسکے۔ پی ایس ایس اسکیم کے تحت، حکومت کے ذریعہ اعلان کردہ ایم ایس پی پر ریاستی سطح کی ایجنسیوں کے توسط سے مرکزی نوڈل ایجنسیوں کی جانب سے مقررہ مناسب اوسط معیار  کے اصولوں کے مطابق پہلے سے رجسٹرڈ کسانوں سے بر اہ راست خریداری کی جاتی ہےجیسا کہ اور جب کٹائی کی مدت کے دوران قیمتیں ایم ایس پی سے نیچے آجاتی ہیں۔ سال 22-2021 کے دوران، پی ایس ایس کے تحت کل 30.31 لاکھ ٹن دالوں کی خریداری کی گئی جس سے 13,90,737 کسانوں کو فائدہ ہوا، جبکہ 23-2022کے دوران  اب تک 28.33 لاکھ ٹن دالیں خریدی گئی ہیں اور 1243977کسانوں کو فائدہ پہنچا۔
وزارت دفاع
ساحلی گارڈز کے کام کاج کی اپگریڈنگ
دفاع کے وزیر مملکت جناب اجے بھٹ نے آج راجیہ سبھا میں جناب سوجیت کمار کو ایک تحریری جواب میں بتایا کہ حکومت نے ہندوستان کے گہرے سمندر اور ساحلی علاقوں میں مختلف حادثات اور ہنگامی حالات سے نمٹنے اورانہیں حل کرنے کے لئے ایک زبردست بحری تلاش اور بچاؤ فریم ورک قائم کیا ہے، جس میں ماہی گیری کےلئے سمندر میں جانےو الی کشتیوں ، کاروباری بحری جہازوں کو وسائل اور طوفان کے شکارہونے کی شکل میں ان کو بچانا، بحری حادثات کی صورت میں انسانی جانوں کو بچانا اور سمندری طوفان وغیرہ کے دوران طوفان میں پھنسے ہوئے لوگوں کی تلاش اور ان کا بچاؤ اور متعلقہ کارروائیاں شامل ہیں۔اندین کوسٹ گارڈ کے جنرل کو نیشنل میریٹائم سرچ اور ریسکیو بورڈ  کا چیئرمین نامزد کیا گیا ہے، جو قومی ؍ساحلی ریاستی انتظامیہ؍ایجنسیوں کے ممبروں پر مشتمل ہے۔ انڈین کوسٹ گارڈ کی فورس کی سطح کو159بحری جہازوں اور72طیاروں تک بڑھادیا گیا ہے۔اس کے علاوہ سبھی کوسٹ لائن کے ساتھ ساتھ 16ضلع ہیڈ کوارٹرز اور 42اسٹیشن بھی قائم کئے گئے ہیں۔انڈین کوسٹ گارڈ کے جہاز اور ہوائی اثاثے جدید ٹیکنالوجی آلات ؍نظام ؍سینسر سے فٹ کئے گئے ہیں، تاکہ کوسٹ گارڈ کی نگرانی کی صلاحیت میں اضافہ ہوسکے۔تمام ایکویزیشن کیسوں کے لئے اسٹاف کی ضرورتوں کو تشکیل دیتے ہوئے مناسب تحقیق اور بحث و مباحثے کئے گئے ہیں، تاکہ نئے جہازوں اورہوائی اثاثوں کو شامل کیا جاسکے، جو درجے کے لحاظ سے سب سے بہتر ہے۔
اُن فنڈز کی تفصیلات جو کوسٹ گارڈ کے کام کاج کی اَپ گریڈنگ کے لئے گزشتہ پانچ سال میں کوسٹ گارڈ کے لئے تیار کئے گئے ہیں، حسب ذیل ہیں:

|
|
مالی سال
|
|
محصول
|
|
پونجی
|
|
کل
|
|
2016-17
|
|
1769.1700
|
|
2500.0000
|
|
4269.1700
|
|
2017-18
|
|
2148.9700
|
|
2200.0000
|
|
4348.9700
|
|
2018-19
|
|
2401.5300
|
|
2262.1600
|
|
4663.6900
|
|
2019-20
|
|
2520.0700
|
|
2600.0000
|
|
5120.0700
|
|
2020-21
|
|
2522.9200
|
|
2500.0000
|
|
5022.9200
امور داخلہ کی وزارت
محفوظ شہرمنصوبہ
پولیس اور ‘امن عامہ’ آئین ہند کے ساتویں شیڈول کے تحت ریاستی مضامین ہیں۔ خواتین کے خلاف جرائم سمیت امن و امان برقرار رکھنے، شہریوں کی جان و مال کی حفاظت کی ذمہ داریاں متعلقہ ریاستی حکومتوں کی ہیں۔ تاہم، حکومت ہند کی طرف سے خواتین کی حفاظت کے لیے کئی اقدامات کے ایک حصے کے طور پر، وزارت داخلہ کے ذریعے مرکزی اسپانسر شدہ فنڈنگ کے ساتھ سیف سٹی پروجیکٹس کو آٹھ شہروں یعنی احمد آباد، بنگلورو، چنئی، دہلی، حیدرآباد، کولکتہ، لکھنؤ اورممبئی میں منظوری دی گئی ہے۔ ان منصوبوں میں خواتین کے خلاف جرائم کے لیے ہاٹ ا سپاٹس کی نشاندہی اور بیداری کے پروگراموں کے ذریعے کمیونٹی میں انفراسٹرکچر، ٹیکنالوجی کو اپنانے اور صلاحیتوں کی تعمیر سمیت مختلف اجزاء کی تعیناتی شامل ہے ،جس سے خواتین کی حفاظت ممکن ہو گی۔
محفوظ شہرمنصوبہ مرکزی طورپراسپانسرشدہ ایک اسکیم ہے ، اورمنظورشدہ فنڈز حسب ذیل ہیں :
|
|
شہر
|
|
منظورشدہ فنڈز 
|
|
احمدآباد
|
|
220.11
|
|
بینگلورو
|
|
667.00
|
|
چنئی
|
|
425.06
|
|
دہلی
|
|
617.71
|
|
حیدرآباد
|
|
282.41
|
|
کولکاتہ
|
|
181.32
|
|
لکھنؤ
|
|
194.44
|
|
ممبئی
|
|
252.00
|
|
کل
|
|
2840.05
یہ اطلاع امورداخلہ کے وزیرمملکت جناب اجے کمارمشرا نے راجیہ سبھا میں ایک سوال کے تحریری جواب میں دی ہے ۔